Babelscape/SREDFM huggingface dataset:
Δρήρος

Ο αρχαιολογικός χώρος της Δρήρου βρίσκεται στο νομό Λασιθίου (δήμος Αγίου Νικολάου), σε απόσταση 2 χλμ. βορειοανατολικά της Νεάπολης, και συγκεκριμένα στη θέση «Σταυρός». Η πόλη εκτεινόταν γύρω από το χώρο που κατελάμβαναν δύο όμοροι λόφοι και το μεταξύ τους διάσελο, δεν είναι, ωστόσο, απολύτως βέβαιο εάν περιβαλλόταν εξαρχής από τείχος: Παλαιότερα λείψανα τοίχων δυτικά του δυτικού και περιμετρικά του ανατολικού λόφου –ο οποίος, όμως, επαναχρησιμοποιήθηκε ως φρούριο κατά τη βυζαντινή εποχή– έχουν ερμηνευτεί ως τμήματα του αρχαίου τείχους, άποψη που δεν γίνεται, πάντως, καθολικά δεκτή. Το λατρευτικό και διοικητικό κέντρο της πόλης βρισκόταν στην περιοχή των δύο υψωμάτων: Την κορυφή του δυτικού επέστεφε μνημειώδες κτήριο με ακόμη όχι πλήρως αποσαφηνισμένη χρήση (βλ. παρακάτω), ενώ το διάσελο κατελάμβανε ναός με μεγάλη δεξαμενή στα ανατολικά του, ο οποίος γειτνίαζε με το χώρο της Αγοράς. Επιπλέον, στο ανατολικό ύψωμα –που φέρει το όνομα «Άγιος Αντώνιος» και πιθανώς ήταν η ακρόπολη της Δρήρου– υπάρχουν εκτεταμένα λείψανα κτηρίων. Το πρώιμο νεκροταφείο της πόλης (9ος-αρχές 7ου π. Χ. αι.) αποκαλύφθηκε στις βόρειες υπώρειες του Αγ. Αντωνίου, σε σχετικά περιορισμένο χώρο ανατολικά του ναϊδρίου του Αγ. Γεωργίου.

Η Δρήρος κατείχε ιδιαιτέρως στρατηγική θέση καθώς επόπτευε τις εύφορες πεδιάδες της Φουρνής και της Νεάπολης, ενώ ήλεγχε το μοναδικό πέρασμα από την κεντρική στην ανατολική Κρήτη μεταξύ του όρους Κάδιστον (Τίμιος Σταυρός) και της Δίκτης. Η πόλη ήκμασε από τη γεωμετρική μέχρι την ελληνιστική εποχή, όπως δείχνουν τα αποκαλυφθέντα μνημεία της και τα επιγραφικά τεκμήρια που μαρτυρούν ένα διαφοροποιημένο πολιτειακό σύστημα ήδη από τον 7ο αιώνα π. Χ., κατά το οποίο η πόλη διοικείται από τους «κόσμους» και άλλους αξιωματούχους που ορίζονται από τις φυλές και τελούν υπό τον αυστηρό έλεγχο του δήμου. Επίσης, κατά την ελληνιστική εποχή μαρτυρείται η λειτουργία της βουλής. Την ίδια εποχή, η πόλη εμπλέκεται σε εμφύλιο πόλεμο παίρνοντας το μέρος της Κνωσού. Ο γνωστός όρκος των 180 εφήβων της Δρήρου να πολεμήσουν τη Λύττο (βλ. σχετικό λήμμα) παραμένοντας στο πλευρό της Κνωσού –δημόσιο κείμενο του τελευταίου τετάρτου του 3ου αιώνα π. Χ. που βρέθηκε στην πόλη (IC I, IX 1)– φανερώνει τους κύριους αντιπάλους των Δρηρίων. Μολαταύτα, στα τέλη του ίδιου ή στις αρχές του 2ου αιώνα π. Χ. οι Λύκτιοι φαίνεται πως υπερισχύουν οριστικά, καθότι η Δρήρος δεν μνημονεύεται πια σε συνθήκες. Αρχαιολογικά τεκμήρια δείχνουν ότι τότε ο οικισμός καταστράφηκε και εγκαταλείφθηκε, αν όχι οριστικά, τουλάχιστον για πολύ μεγάλο χρονικό διάστημα.
Ίτανος

Η Ίτανος ήταν αρχαία πόλη η οποία κείται στην περιοχή της Ερημούπολης, στα βορειοανατολικά του νομού Λασιθίου (δήμος Σητείας), στην Κρήτη.

Η ταύτιση της θέσης της Ιτάνου έγινε το 1891 από τον Ιταλό αρχαιολόγο Federico Halbherr, ενώ τα κτηριακά κατάλοιπα ερεύνησε λίγο αργότερα και ο συνάδελφός του Lucio Mariani. Οι πρώτες ανασκαφές έλαβαν χώρα το 1899 και το 1911 από την Γαλλική Αρχαιολογική Σχολή Αθηνών. Κατά τα έτη 1970 και 1971 περισυνελέγησαν με πιστώσεις της Αρχαιολογικής Εταιρείας ελληνιστική επιτύμβια στήλη με ανάγλυφη παράσταση πολεμιστή και ιωνικό κιονόκρανο.
Bridges to Babylon

Το Bridges to Babylon είναι το 21ο βρετανικό και 23ο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 24 Σεπτεμβρίου του 1997 μέσω της δισκογραφικής εταιρείας "Virgin Records".

Η σύνθεση του άλμπουμ πραγματοποιήθηκε το καλοκαίρι του 1996, με τα πρώτα ντέμο να ηχογραφούνται στο τέλος της χρονιάς. Οι ηχογραφήσεις του δίσκου έλαβαν χώρα στο Λος Άντζελες, από τον Μάρτιο ως τον Ιούλιο του 1997.

Το ""Brides to Babylon" ανέβηκε στην κορυφή των τσαρτ στην Αυστρία, την Γερμανία, τη Νορβηγία και την Σουηδία, ενώ έφθασε ως την έκτη θέση του βρετανικού καταλόγου επιτυχιών και την τρίτη θέση στο αμερικάνικο Billboard. Έχει γίνει χρυσός δίσκος στην πατρίδα του συγκροτήματος και πλατινένιος στις Ηνωμένες Πολιτείες, έχοντας πουλήσει περισσότερα από 1.100.000 αντίτυπα στην Βόρεια Αμερική μέχρι το 2010.

Παράλληλα, επιτυχία γνώρισαν τα σινγκλ "Anybody Seen My Baby?" και "Saint of Me"", αφού σκαρφάλωσαν στο Top-30 του Ηνωμένου Βασιλείου, με το πρώτο να φθάνει στο # 1 των καναδικών τσαρτ.
Χρήστος Βούπουρας

Ο Χρήστος Βούπουρας είναι Έλληνας σκηνοθέτης, σεναριογράφος και συγγραφέας.

Γεννήθηκε το 1954 στη Λέσβο και σπούδασε σκηνοθεσία στη Σχολή Σταυράκου. Έχει γυρίσει ταινίες και ντοκιμαντέρ και έχει γράψει τρία μυθιστορήματα.

Η ταινία "Mirupafshim" έλαβε το 1997 το βραβείο καλύτερης ταινίας στο Φεστιβάλ Κινηματογράφου Θεσσαλονίκης.
Ντάριλ Χάνα

Η Ντάριλ Χάνα είναι Αμερικανίδα ηθοποιός.

Γεννήθηκε το 1960 στο Σικάγο. Οι πιο γνωστές της δουλειές είναι οι ταινίες "Ανθισμένες Μανόλιες", "Wall Street" και "Kill Bill".
Λευκοσουσουράδα

Η Λευκοσουσουράδα είναι στρουθιόμορφο πτηνό της οικογενείας των Σεισοπυγιδών, που απαντά και στον ελλαδικό χώρο. Η επιστημονική ονομασία του είδους είναι "Motacilla alba" και περιλαμβάνει 11 υποείδη. 

Στην Ελλάδα απαντά το υποείδος "Motacilla alba alba" Linnaeus, 1758.
Αγγλικό Πρωτάθλημα Επιτραπέζιας Αντισφαίρισης

Το Αγγλικό Πρωτάθλημα Επιτραπέζιας Αντισφαίρισης (αγγλικά: "English Table Tennis Championships") είναι το εθνικό ατομικό πρωτάθλημα στην επιτραπέζια αντισφαίριση της Αγγλίας, που διοργανώνεται από την Αγγλική Ομοσπονδία Επιτραπέζιας Αντισφαίρισης (Table Tennis England).

Πραγματοποιείται κάθε χρόνο και αναδεικνύει τους πρωταθλητές Αγγλίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Διεξήχθη για πρώτη φορά το 1902 και αποτελεί ένα από τα παλαιότερα πρωταθλήματα του κόσμου.
Γεωργιανά Χρονικά

Απόσπασμα από τα "Γεωργιανά Χρονικά", στον "Κώδικα της [[Μαριάμ Δαδιανί|βασίλισσας Μαριάμ]]" (Mariam Dadiani, Queen Mariam, γεν. μεταξύ 1599/1609–1682).

Τα Γεωργιανά Χρονικά (γεωργιανά: ქართლის ცხოვრება, ), είναι συμβατική ονομασία, με την οποία οι σύγχρονοι ιστορικοί αναφέρονται συνολικά στην επιτομή των μεσαιωνικών γεωργιανών ιστορικών κειμένων, γνωστά εγγενώς ως "Καρτλίς Τσκχόβρεβα" () και κυριολεκτικά «Η ζωή του Καρτλί», το οποίο Καρτλί (αγγλικά: Kartli, γεωργιανά: ქართლი), εθεωρείτο ότι ήταν η βασική περιοχή της αρχαίας και μεσαιωνικής Γεωργίας, γνωστότερη από τους κλασικούς και Βυζαντινούς συγγραφείς, ως Ιβηρία του Καυκάσου. 

Τα χρονικά είναι επίσης γνωστά και ως Γεωργιανά Βασιλικά Χρονικά (αγγλικα: The Georgian Royal Annals), γιατί ήταν ουσιαστικά το επίσημο ιστορικό "σώμα" (λατινικά: Corpus) του Βασιλείου της Γεωργίας.
Περιφέρεια Ντζόμπε

Η Περιφέρεια Ντζόμπε (Αγγλικά: Njombe Region, Σουαχίλι: Mkoa wa Njombe), είναι μία από τις τριάντα διοικητικές περιφέρειες της Τανζανίας. Ιδρύθηκε τον Μάρτιο του 2012, όταν αποσπάστηκε από την Περιφέρεια Ιρίνγκα "(Iringa Region)". Η νεοσύστατη Περιφέρεια Ντζόμπε "(Njombe Region)", είναι μια επερχόμενη όμορφη τουριστική περιοχή, ιδανική για εγχώριες και διεθνείς επισκέψεις στα Νότια Υψίπεδα "(Southern Highlands)".

Η πρωτεύουσα της περιφέρειας είναι η πόλη Ντζόμπε "(Njombe)".
Microsoft Office 2000

Το Microsoft Office 2000 είναι έκδοση του Microsoft Office που Είναι διάδοχος του Microsoft Office 97 και προκάτοχος του Microsoft Office XP. Αποτελείται από 5 διαφορετικές εκδόσεις, με το Office 2000 Developer να είναι το πιο περιεκτικό.

Το Office 2000 ήταν η πρώτη έκδοση του Office που χρησιμοποιούσε τεχνολογία Windows Installer. Η πρώτη αναβάθμιση ήταν το Service Release 1, ενώ οι μετέπειτα αναβαθμίσεις ονομάζονταν service packs. Το τελευταίο service pack ήταν το Service Pack 3, που κυκλοφόρησε στις 21 Οκτωβρίου του 2002. Το Office 2000 ήταν η τελευταία έκδοση του Microsoft Office που υποστήριζε τα Windows 95. Η βασική υποστήριξη έληξε στις 30 Ιουνίου 2004, ενώ η εκτεταμένη υποστήριξη έληξε στις 14 Ιουλίου 2009.

Το Office 2000 είχε επίσης και easter eggs, με τα περισσότερα να έχουν αφαιρεθεί από το SR-1. Ως παράδειγμα, το Microsoft Excel περιείχε ένα μυστικό παιχνίδι με το όνομα "Dev Hunter".
Έναστρη Νύχτα πάνω από τον Ροδανό

Η Έναστρη Νύχτα πάνω από τον Ροδανό (Σεπτέμβριος 1888) είναι ένα από τα ζωγραφικά έργα του Βίνσεντ βαν Γκογκ της νυχτερινής Αρλ. Ζωγραφίστηκε σε ένα σημείο της όχθης του ποταμού Ροδανού που απείχε ένα ή δύο λεπτά από το Κίτρινο Σπίτι στην "Place Lamartine" το οποίο νοίκιαζε ο Βαν Γκογκ εκείνη την περίοδο. Ο νυχτερινός ουρανός και τα εφέ που δημιουργεί το φως τη νύχτα αποτέλεσαν το θέμα για μερικούς από τους διάσημους πίνακές του, συμπεριλαμβανομένου και του Καφέ Τεράς τη Νύχτα (που είχε ζωγραφίσει νωρίτερα τον ίδιο μήνα) και τον μετέπειτα πίνακα από το Σαιντ-Ρεμί Έναστρη Νύχτα.

Ένα σκίτσο του πίνακα περιλαμβάνεται στην επιστολή που έστειλε ο Βαν Γκογκ στον φίλο του "Eugène Boch" στις 2 Οκτωβρίου, 1888, και άλλο ένα σε επιστολή προς τον αδελφό του, Τεό βαν Γκογκ.

Ο πίνακας παρουσιάστηκε για πρώτη φορά το 1889 στην ετήσια έκθεση της Ένωσης Ανεξάρτητων Καλλιτεχνών στο Παρίσι, μαζί με τις Ίριδες. Το τελευταίο έργο προστέθηκε από τον Τεό, ενώ ο Βίνσεντ είχε προτείνει έναν από τους πίνακές του από το δημόσιο κήπο στην Αρλ, πιθανότατα την έκδοση που βρίσκεται τώρα στη συλλογή Φίλιπς.
Αστική Περιοχή Μακαμπάκο

Η Αστική Περιοχή Μακαμπάκο (Αγγλικά: "Makambako Urban District", Σουαχίλι: "Makambako Mjini") (ή Κοινοτικό Συμβούλιο Μακαμπάκο – "Makambako Town Council"), είναι μια από τις έξη περιοχές στην Περιφέρεια Ντζόμπε "(Njombe Region)" της Τανζανίας. Συνορεύει στα βόρεια και ανατολικά με την Περιοχή Μουφίντι "(Mufindi District)", στα νότια με την Αγροτική Περιοχή Ντζόμπε "(Njombe Rural District)" και δυτικά με την Περιοχή Ουανγκινγκ'όμπε "(Wanging'ombe District)".

Η διοικητική της έδρα βρίσκεται στην πόλη Μακαμπάκο "(Makambako)".
Περιοχή Ντζόμπε

Η Περιοχή Ντζόμπε (Αγγλικά: "Njombe District", Σουαχίλι: "Wilaya ya Njombe"), είναι μια πρώην περιοχή της Περιφέρειας Ιρίνγκα "(Iringa Region)" στην Τανζανία. Οι σημερινές περιοχές Ντζόμπε είναι η Αγροτική Περιοχή Ντζόμπε "(Njombe Rural District)" και η Αστική Περιοχή Ντζόμπε "(Njombe Urban District)".

Μέχρι το 2012, η Περιοχή Ντζόμπε "(Njombe District)" αποτελούσε μια από τις περιοχές της Περιφέρειας Ιρίνγκα "(Iringa Region)". Το 2012, η περιοχή που ήταν εντός της παλαιάς Περιοχής Ντζόμπε "(Njombe District)", ενσωματώθηκε στη νέα Περιοχή Ντζόμπε "(Njombe District)". Εντός της νέας περιοχής, δημιουργήθηκαν τρεις περιοχές οι οποίοι περιείχαν Τμήματα τα οποία προηγουμένως ανήκαν στην Περιοχή Ντζόμπε "(Njombe District)": Αγροτική Περιοχή Ντζόμπε "(Njombe Rural District)", Αστική Περιοχή Ντζόμπε "(Njombe Urban District)" και Περιοχή Ουανγκινγκ'όμπε "(Wanging'ombe District)". Επιπλέον, στην Περιοχή Ντζόμπε "(Njombe District)", προστέθηκαν από την Περιφέρεια Ιρίνγκα "(Iringa Region)", η Περιοχή Μακέτε "(Makete District)" και η Περιοχή Λουντέουα "(Ludewa District)".
Περιοχή Λουντέουα

Η Περιοχή Λουντέουα (Αγγλικά: Ludewa District, Σουαχίλι: Wilaya ya Ludewa), είναι μια από τις έξη περιοχές στην Περιφέρεια Ντζόμπε "(Njombe Region)" στην Τανζανία. Πριν από το 2012, η περιοχή ήταν μια από τις επτά περιοχές στην Περιφέρεια Ιρίνγκα "(Iringa Region)". Η περιφέρεια συνορεύει βόρεια με την Αγροτική Περιοχή Ντζόμπε "(Njombe Rural District)" και την Περιοχή Μακέτε "(Makete District)", νοτιοανατολικά με την Περιφέρεια Ρουβούμα "(Ruvuma Region)" και στα νοτιοδυτικά από το Μαλάουι κατά μήκος της Λίμνης Νυάσα "(Lake Malawi/Lake Nyasa)".

Η πόλη Λουντέουα "(Ludewa)", είναι η διοικητική έδρα της περιοχής.

Κατά το 2002, σύμφωνα με την Εθνική Απογραφή στην Τανζανία, ο πληθυσμός στην Επαρχία Λουντέουα "(Ludewa District)", ήταν 128.155 άτομα.
Αγροτική Περιοχή Ντζόμπε

Η Αγροτική Περιοχή Ντζόμπε (Αγγλικά: "Njombe Rural District", Σουαχίλι: "Wilaya ya Njombe Vijijini"), είναι μία από τις έξι επαρχίες στην Περιφέρεια Ντζόμπε "(Njombe Region)" της Τανζανίας.

Η διοικητική έδρα είναι στην πόλη Ντζόμπε "(Njombe)".
Αστική Περιοχή Ντζόμπε

Η Αστική Περιοχή Ντζόμπε (Αγγλικά: "Njombe Urban District", Σουαχίλι: "Wilaya ya Njombe Mjini"), είναι μία από τις έξι επαρχίες στην Περιφέρεια Ντζόμπε "(Njombe Region)" της Τανζανίας.

Η διοικητική έδρα είναι στην πόλη Ντζόμπε "(Njombe)".
Περιοχή Ουανγκινγκ'όμπε

Η Περιοχή Ουανγκινγκ'όμπε (Αγγλικά: "Wanging'ombe District", Σουαχίλι: "Wilaya ya Wanging'ombe"), είναι μία από τις έξη επαρχίες στην Περιφέρεια Ντζόμπε "(Njombe Region)" της Τανζανίας. Συνορεύει στα βόρεια με τις Περιφέρειες Μπέυα "(Mbeya Region)" και Ιρίνγκα "(Iringa Region)", ανατολικά με τις Περιοχές Αστική Περιοχή Μακαμπάκο "((Makambako Urban District))" και Αγροτική Περιοχή Ντζόμπε "(Njombe Rural District)", νότια με την Αστική Περιοχή Ντζόμπε "(Njombe Urban District)" και δυτικά με την Περιοχή Μακέτε "(Makete District)".

Η διοικητική της έδρα είναι στην πόλη Ιγκουατσανύα "(Igwachanya)".
A Bigger Bang

Το A Bigger Bang είναι το 22ο βρετανικό και 24ο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 6 Σεπτεμβρίου του 2005 μέσω της δισκογραφικής εταιρείας "Virgin Records".

Για πρώτη φορά μετά την δεκαετία του '60, το συγκρότημα χρησιμοποίησε μονοψήφιο αριθμό μουσικών για να ηχογραφήσει ένα στούντιο άλμπουμ του. Το μεγαλύτερο μέρος του δίσκου ηχογραφήθηκε από τον βασικό κορμό των Rolling Stones, με τον Ρον Γουντ να παίζει σε δέκα από τα δεκαέξι κομμάτια του άλμπουμ.

Το πρώτο σινγκλ του δίσκου, ""Streets of Love" σκαρφάλωσε στην 15η θέση του βρετανικού καταλόγου επιτυχιών, το Top-10 σε έξι χώρες και την κορυφή των ισπανικών τσαρτ, ενώ ο δίσκος έφθασε ως το # 2 στην πατρίδα του συγκροτήματος όπου βραβεύθηκε ως χρυσός, στο # 3 στο αμερικάνικο Billboard όπου βραβεύθηκε ως πλατινένιος, όπως και το # 1 σε εννέα χώρες. Ακολούθησε το σινγκλ "Rain Fall Down" γνωρίζοντας μικρή επιτυχία, αφού μπήκε στις χαμηλές θέσεις του βρετανικού Top-40.

Σύμφωνα με την ΕΜΙ, το "A Bigger Bang"" είχε πουλήσει 2,4 εκατομμύρια αντίτυπα παγκοσμίως, μέχρι τις 31 Μαρτίου 2006.
Γιούλια Γεντς

H Γιούλια Γεντς ("Julia Jentsch", 20 Φεβρουαρίου 1978) είναι Γερμανίδα ηθοποιός.
Περιοχή Μακέτε

Η Περιοχή Μακέτε (αγγλικά: "Makete District" και σουαχίλι: "Wilaya ya Makete", μερικές φορές γράφεται και Μουακέτε "(Mwakete)"), είναι μία από τις έξι Περιοχές στην Περιφέρεια Ντζόμπε "(Njombe Region)" της Τανζανίας. Συνορεύει στα βόρεια και δυτικά από την Περιφέρεια Μπέυα "(Mbeya Region)", ανατολικά με την Περιοχή Ουανγκινγκ'όμπε "(Wanging'ombe District)" και την Αστική Περιοχή Ντζόμπε "(Njombe Urban District)" και στα νότια με την Περιοχή Λουντέουα "(Ludewa District)".

Η διοικητική έδρα είναι στην πόλη Ιουάουα "(Iwawa)". 

Η Επαρχία Μακέτε "(Makete District)", ιδρύθηκε το 1979 με την πολιτική της Ουτζάμα "(Ujamaa)". Πριν, αυτό το τμήμα της Περιφέρειας Ιρίνγκα "(Iringa Region)", ανήκε στην Περιοχή Ντζόμπε "(Njombe District)".

Από το 2002, η Εθνική Απογραφή στην Τανζανία, ο πληθυσμός στην Περιοχή Μακέτε "(Makete District)" ήταν 128.520 άτομα. Η φυλή Ουακίνγκα "(Wakinga)", ζει κυρίως στην Περιοχή Μακέτε "(Makete District)".

Η έκταση της περιοχής είναι 5.800 τ.χλμ., ωστόσο, μόνο 371 τ.χλμ. είναι χρήσιμη για αγροτική γη. Η περιοχή βρίσκεται σε υψόμετρο από 1.500 έως 3.000 m πάνω από το επίπεδο της θάλασσας, το οποίο διασχίζεται τόσο από τα Όρη Λίβινγκστον "(Livingstone Mountains)" όσο και από την Έκταση Κιπενγκέρε "(Kipengere Range)". Οι θερμοκρασίες κυμαίνονται από 2 έως 20° Κελσίου στα όρη και από 20 έως 30° Κελσίου αντίστοιχα, στο οροπέδιο. Η ετήσια βροχόπτωση είναι από 1.500 έως 2.800 mm στα όρη και μεταξύ 300 έως 800 mm στο οροπέδιο. Τα μεγάλα ποτάμια που πηγάζουν από τα βουνά, είναι: Νούμπι "(Numbi)", Κιμάνι "(Kimani)", Λουβανυΐλα "(Luvanyila)" και Ιτζανγκάλα "(Ijangala)". Μικρότερα τμήματα από την Λεκάνη Απορροής του Μεγάλου Ρουάχα Ποταμού "(Great Ruaha River Basin)", βρίσκονται εντός της Περιοχής Μακέτε "(Makete District)".
Παιονίδες

:"Δεν πρέπει να συγχέονται με τους Παίονες και την Παιονία της αρχαίας Μακεδονίας–Θράκης ή την Παιανία Πανδιονίδας της αρχαίας Αττικής και την σύγχρονη Παιανία."

Οι Παιονίδες ή η "Παιονία" (), (ο δήμος: Παιονιδών) ήταν αρχαίος οικισμός - πόλη και δήμος της Λεοντίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Παιονίδες) ονομάζονταν οι δημότες του δήμου αυτού, καθώς και μεγάλη οικογένεια (γένος) της αρχαίας Αθήνας, ενώ αναφέρονταν επίσης ως «Παιονίδες» και οι γιατροί.
Σάλκα Φίρτελ

Η Σάλκα Φίρτελ (γερμανικά: "Salka Viertel", 15 Ιουνίου 1889 - 20 Οκτωβρίου 1978) ήταν Αυστριακή ηθοποιός και σεναριογράφος. Μεταξύ το 1933 και το 1937, είχε συμβόλαιο με τη Metro-Goldwyn-Mayer, γράφοντας μαζί με άλλου αρκετά σενάρια, ειδικότερα για ταινίες που πρωταγωνίστησε η Γκρέτα Γκάρμπο, όπως το "Βασίλισσα Χριστίνα" (1933) και το "Άννα Καρένινα" (1935). Ως ηθοποιός, ίσως ο πιο γνωστός της ρόλος ήταν στην ταινία γερμανόφωνη "Άννα Κρίστι" (1930).

Η Φίρτελ, το γένος "Steuermann", είχε παντρευτεί τον επίσης σεναριογράφο Μπέρτολντ Φίρτελ, με τον οποίον απέκτησε τρεις γιους, ένας εκ των οποίων ήταν ο Πίτερ Φίρτελ, γνωστός συγγραφέας και σεναριογράφος επίσης. Η οικογένεια μετακόμισε στις ΗΠΑ, με το σκεπτικό τετράχρονης παραμονής, αλλά με την άνοδο του Χίτλερ, αποφάσισαν την παραμονή τους. Η Φίρτελ, ωστόσο, βοηθούσε ενεργά, όσους είχαν εγκλωβιστεί στην Ευρώπη. Το 1969, κυκλοφόρησαν τα απομνημονεύματά της με τον τίτλο "The Kindness of Strangers". Απεβίωσε, σε ηλικία 89 ετών στην Ελβετία.
Φλόριαν Γκάλενμπεργκερ

Ο Φλόριαν Γκάλενμπεργκερ είναι Γερμανός σκηνοθέτης, σεναριογράφος και ηθοποιός.

Γεννήθηκε το 1972 στο Μόναχο. Ξεκίνησε να δουλεύει στην παιδική του ηλικία ως ηθοποιός, συμμετέχοντας σε τρεις τηλεοπτικές σειρές. Εργάζεται ως σκηνοθέτης και σεναριογράφος από τη δεκαετία του '90 και η αναγνώριση ήρθε το 2001, όταν κέρδισε το βραβείο Όσκαρ καλύτερης ταινίας μικρού μήκους για το "Quiero ser". Έκτοτε γυρίζει ταινίες μεγάλου μήκους με πιο γνωστή την ταινία "Η Αποικία".
Ουσμάν Κουλιμπαλί

Ο Ουσμάν Κουλιμπαλί (Παρίσι, 9 Ιουλίου 1989) είναι διεθνής Μαλιανός ποδόσφαιριστής που γεννήθηκε στη Γαλλία και αγωνίζεται ως αμυντικός στον Παναθηναϊκό στη θέση του δεξιού μπακ.
Στρογκανίνα

μικρογραφία|Στρογκανίνα με Γιακουτικό μαχαίρι.
Η Στρογκανίνα (ρωσικά: строганина, που σημαίνει "ροκανίδι") είναι πιάτο των γηγενών της βόρειας Αρκτικής Σιβηρίας. Παρασκευάζεται από ωμό κατεψυγμένο ψάρι, κομμένο σε λεπτές κατά μήκος φέτες. Η παραδοσιακή στρογκανίνα γίνεται με σολομούς που αναπαράγονται στα ύδατα της Αρκτικής Σιβηρίας: νέλμα, μουκσούν, τσιρ και ομούλ, σπάνια και με οξύρρυγχους. Αυτό το πιάτο είναι δημοφιλές στους γηγενείς της Σιβηρίας, στη Γιακουτική κουζίνα, στους Εσκιμώους, στους Κόμι και στους Γιαμάλ. Συνοδεύεται με πολλή βότκα στο νεροπότηρο.
Το ξημέρωμα της δόξας

Το ξημέρωμα της δόξας (πρωτότυπος τίτλος: Morning Glory) είναι μία αμερικανική Pre-Code δραματική ταινία, του 1933, σε σκηνοθεσία Λόουελ Σέρμαν. Το σενάριο γράφτηκε από τον Χάουαρντ Τζ. Γκριν και βασίστηκε στο θεατρικό έργο "Morning Glory", της Ζόι Άκινς. Πρωταγωνιστούν οι Κάθριν Χέπμπορν, Ντάγκλας Φέρμπανκς Τζ. και Άντολφ Μεντζού. Η παραγωγή και η διανομή έγινε από την RKO Radio Pictures.

Η ταινία επικεντρώνεται στην ταλαντούχα και φιλόδοξη, νεαρή ηθοποιό, Eva Lovelace, η οποία έφυγε από το Βερμόντ, όπου ζούσε, και πήγε στη Νέα Υόρκη να γίνει μία σταρ του Μπρόντγουεϊ. Οι πρώτες της επαφές θα αποβούν άκαρπες και ίσως αποκαρδιωτικές. Όμως στο τέλος θα πάρει την ευκαιρία που πάντα ζητούσε. Η Χέπμπορν για τον εν λόγω ρόλο, κέρδισε το πρώτο της Όσκαρ Α' Γυναικείου Ρόλου.. Η συγκεκριμένη ταινία ενέπνευσε για τη δημιουργία μιας άλλης κλασικής ταινίας της χρυ σης εποχής του χόλιγουντ το 《 Ολα για την Εύα 》.
Στέφαν Τζέιμς

Ο Στέφαν Τζέιμς ("Stephan James", 16 Δεκεμβρίου 1993) είναι Καναδός ηθοποιός.

Γεννήθηκε το 1993 στο Τορόντο και έχει καταγωγή από την Τζαμάικα. Έγινε γνωστός από τη συμμετοχή του στη "Selma" και από τον πρωταγωνιστικό ρόλο στην ταινία "Ο άνθρωπος που ταπείνωσε τον Χίτλερ". Εκτός από την υποκριτική, ο Τζέιμς ασχολείται με τη ραπ μουσική και με μια σειρά αθλημάτων.
Χοβσέπ Αζναβούρ

Ο Χοβσέπ Αζναβούρ ( αρμενικά:" Հովսեփ Ազնավուր ", τουρκικά: "Hovsep Aznavur") - υπήρξε οθωμανός αρχιτέκτονας  αρμενικής καταγωγής, που έκανε το αρχιτεκτονικό σχέδιο στη  βουλγαρική εκκλησία "Αγίου Στεφάνου" στην τότε οθωμανική πρωτεύουσα Κωνσταντινούπολη, σήμερα Τουρκία.
Πρωτάθλημα Επιτραπέζιας Αντισφαίρισης Νήσου του Μαν

Το Πρωτάθλημα Επιτραπέζιας Αντισφαίρισης Νήσου του Μαν (αγγλικά: "Isle Of Man Table Tennis Championships") είναι το εθνικό ατομικό πρωτάθλημα στην επιτραπέζια αντισφαίριση της Νήσου του Μαν, που διοργανώνεται από την Ομοσπονδία Επιτραπέζιας Αντισφαίρισης Νήσου του Μαν (Isle Of Man Table Tennis Association).

Πραγματοποιείται κάθε χρόνο και αναδεικνύει τους πρωταθλητές της Νήσου του Μαν σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό.
Μνημείο Ζαλόγγου

right|thumb|300px|Το όρος Ζάλογγο και το Μνημείο Ζαλόγγου από μακριά
thumb|300px|right|Τα βράχια του Ζαλόγγου όπου αυτοθυσιάστηκαν οι Σουλιώτισσες το 1803

thumb|300px|right|H Πινακίδα του Μνημείου Ζαλόγγου
Το Μνημείο Ζαλόγγου είναι μνημειακό σύμπλεγμα που βρίσκεται στην Περιφερειακή Ενότητα Πρέβεζας, στην Κοινότητα Καμαρίνας του Δήμου Πρέβεζας. Σχεδιάστηκε από τον γλύπτη Γιώργιο Ζογγολόπουλο, η δε μεταλλική μακέτα του βρίσκεται στον κήπο του Προεδρικού Μεγάρου Αθηνών.
Πρωτάθλημα Επιτραπέζιας Αντισφαίρισης Νήσων Φερόες

Το Πρωτάθλημα Επιτραπέζιας Αντισφαίρισης Νήσων Φερόες είναι το εθνικό ατομικό πρωτάθλημα στην επιτραπέζια αντισφαίριση των Νήσων Φερόες, που διοργανώνεται από την Ομοσπονδία Επιτραπέζιας Αντισφαίρισης Νήσων Φερόες (Borðtennissamband Føroya).

Πραγματοποιείται κάθε χρόνο και αναδεικνύει τους πρωταθλητές των Νήσων Φερόες σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1959.
Ομοσπονδία Επιτραπέζιας Αντισφαίρισης Νήσων Φερόες

Η Ομοσπονδία Επιτραπέζιας Αντισφαίρισης Νήσων Φερόες (φεροϊκά: "Borðtennissamband Føroya", BTSF) είναι ο εθνικός οργανισμός που διατηρεί την εποπτεία του αθλήματος της επιτραπέζιας αντισφαίρισης στις Νήσους Φερόες. Ιδρύθηκε το 1980 και είναι μέλος της Διεθνής Ομοσπονδίας Επιτραπέζιας Αντισφαίρισης (ITTF) και της Ευρωπαϊκής Ομοσπονδίας Επιτραπέζιας Αντισφαίρισης (ETTU). Διοργανώνει εθνικές διοργανώσεις ανδρών, γυναικών και νέων. Συντονίζει επίσης τις δραστηριότητες των εθνικών ομάδων ανδρών, γυναικών και νέων των Νήσων Φερόες. Η έδρα της βρίσκεται στο Τόρσχαβν και ο πρόεδρός της είναι ο Γιοχάνες Γκούτεσεν.
Ελληνική Φίλαθλη Ομοσπονδία Επιτραπέζιας Αντισφαίρισης

Η Ελληνική Φίλαθλη Ομοσπονδία Επιτραπέζιας Αντισφαίρισης είναι ο εθνικός οργανισμός που διατηρεί την εποπτεία του αθλήματος της επιτραπέζιας αντισφαίρισης στην Ελλάδα. Ιδρύθηκε στις 23 Νοεμβρίου του 1956, ενώ η επιτραπέζια αντισφαίριση στην Ελλάδα άρχισε να καλλιεργείται επίσημα τη δεκαετία του 1930 με ευθύνη του ΣΕΓΑΣ. Είναι μέλος της Διεθνής Ομοσπονδίας Επιτραπέζιας Αντισφαίρισης (ITTF), της Ευρωπαϊκής Ομοσπονδίας Επιτραπέζιας Αντισφαίρισης (ETTU) και της Βαλκανικής Ένωσης Επιτραπέζιας Αντισφαίρισης (BTTU). Διοργανώνει εθνικές διοργανώσεις ανδρών, γυναικών και νέων. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ελλάδας. Η έδρα της βρίσκεται στην Αθήνα και ο πρόεδρός της είναι ο Μανώλης Κολυμπάδης.
Παγκύπρια Ομοσπονδία Επιτραπέζιας Αντισφαίρισης

Η Παγκύπρια Ομοσπονδία Επιτραπέζιας Αντισφαίρισης είναι ο εθνικός οργανισμός που διατηρεί την εποπτεία του αθλήματος της επιτραπέζιας αντισφαίρισης στην Κύπρο. Ιδρύθηκε την 1η Ιουλίου του 1963 και είναι μέλος της Διεθνής Ομοσπονδίας Επιτραπέζιας Αντισφαίρισης (ITTF) και της Ευρωπαϊκής Ομοσπονδίας Επιτραπέζιας Αντισφαίρισης (ETTU). Διοργανώνει εθνικές διοργανώσεις ανδρών, γυναικών και νέων. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Κύπρου. Η έδρα της βρίσκεται στη Λευκωσία και ο πρόεδρός της είναι ο Αντρέας Γεωργίου.
Microsoft Office 2003

Το Microsoft Office 2003 είναι μια σουίτα εφαρμογών γραφείου που δημιουργήθηκε από τη Microsoft και κυκλοφόρησε για βιομηχανοποίηση στις 19 Αυγούστου του 2003 και διαθέσιμο στις 21 Οκτωβρίου του 2003. Είναι ο διάδοχος του Microsoft Office XP και ο προκάτοχος του Microsoft Office 2007. Η βασική υποστήριξη έληξε στις 14 Απριλίου 2009, ενώ η εκτεταμένη υποστήριξη έληξε στις 8 Απριλίου 2014, την ίδια στιγμή με τα Windows XP.

Το πρώτο Service Pack κυκλοφόρησε στις 27 Ιουλίου του 2004, το Service Pack 2 κυκλοφόρησε στις 27 Σεπτεμβρίου του 2005 και το Service Pack 3 κυκλοφόρησε στις 17 Σεπτεμβρίου του 2007.

Ένα νέο λογότυπο του Office έκανε το ντεμπούτο του, ως μια προσπάθεια για μία νέα εμφάνιση. Δημιουργούνται επίσης δύο νέες εφαρμογές, το InfoPath και OneNote. Το Office 2003 είναι συμβατό μόνο με εκδόσεις Windows NT. Είναι επίσης η τελευταία έκδοση του Office που υποστηρίζεται μέσω των Windows 2000. Το Office 2003 χρησιμοποιεί εικονίδια, visual styles και χρώματα παρόμοια με αυτά των Windows XP.

Το Office 2003 ήταν η τελευταία έκδοση του Microsoft Office που περιείχε εντελώς προσαρμόσιμα toolbars και εφαρμογές για όλες τις εφαρμογές, ο βοηθός του Office, Office Web Components, και Save My Settings Wizard, όπου ο χρήστης μπορούσε να επιλέξει είτε να κρατήσει ένα αντίγραφο των αρχείων της εγκατάστασης. Το "Microsoft Office Picture Manager" εμφανίζεται ως μια νέα εφαρμογή αντικαθιστώντας το Microsoft Photo Editor, με αποτέλεσμα πολλές δυνατότητες να μην είναι διαθέσιμες στην αντικατάσταση του.
Στάνλι Κορτέζ

Ο Στάνλι Κορτέζ, A.S.C. (αγγλικά: "Stanley Cortez", 4 Νοεμβρίου 1908 - 23 Δεκεμβρίου 1997) ήταν Αμερικανός κινηματογραφιστής. Κατά τη διάρκεια της καριέρας του συμμετείχε σε πάνω από 70 ταινίες, μεταξύ των οποίων, το "Οι Υπέροχοι Άμπερσον" (1942), το "Απ' όταν έφυγες" (1944), το "Η Νύχτα του Κυνηγού" (1955) και το "Η Εύα δίχως πέπλο" (1957), συνεργαζόμενος με σπουδαίους σκηνοθέτες όπως ο Όρσον Γουέλς και ο Τσαρλς Λότον. Απεβίωσε σε ηλικία 89 ετών, στο Χόλιγουντ.
Ο κύκλος των αναμνήσεων

Ο κύκλος των αναμνήσεων (πρωτότυπος τίτλος: "The Railway Man") είναι ταινία του 2013 βρετανικής και αυστραλιανής παραγωγής. Η σκηνοθεσία είναι του Τζόναθαν Τεπλίτσκι και το σενάριο είναι βασισμένο στην αυτοβιογραφία του Έρικ Λόμαξ, Άγγλου βετεράνου του Β' Παγκοσμίου Πολέμου.
Ράγκναρ Λόθμπροκ

Ο Ράγκναρ Λόθμπροκ ή Λόντμπροκ ("Regnar Lodbrog", ... - 865), μέλος του Οίκου του Μούνσο ήταν θρυλικός ηγέτης των Βίκινγκ, βασιλιάς και ήρωας που περιγράφεται σε παλιές ιστορίες του Βορρά. Η μεσαιωνική λογοτεχνία περιγράφει την συμμετοχή του σε πολλές επιδρομές εναντίον των Φράγκων και των Αγγλοσαξόνων κατά την διάρκεια του 9ου αιώνα.
Mannish Boy

Το Mannish Boy είναι τραγούδι του blues καλλιτέχνη Muddy Waters, το οποίο κυκλοφόρησε τον Ιούνιο του 1955 μέσω της Chess Records. Αποτέλεσε απάντηση στο τραγούδι ""I'm a Man" του Bo Diddley, το οποίο ήταν εμπνευσμένο από ένα άλλο τραγούδι του Waters με τίτλο "I'm Your Hoochie Coochie Man"".

Έχει συμπεριληφθεί στην λίστα του Rock and Roll Hall of Fame με τα 500 τραγούδια που σχημάτισαν το ροκ εντ ρολ.
Ολιβιέ Μποσκαγκλί

Ο Ολιβιέ Μποσκαγκλί, γεννημένος στις 18 Νοεμβρίου 1997 στο Μονακό, είναι Γάλλος ποδοσφαιριστής, ο οποίος αγωνίζεται ως αμυντικός για λογαριασμό της ΟΖΚ Νις.
Λι Γκαρμς

Ο Λι Γκαρμς (αγγλικά: "Lee Garmes", 27 Μαΐου 1898 - 31 Αυγούστου 1978) ήταν Αμερικανός κινηματογραφιστής. Κατά τη διάρκεια τους πλούσιας καριέρας του, η οποία εξαπλώθηκε σε περίπου επτά δεκαετίες, συμμετείχε σε πάνω από 120 ταινίες τόσο στον βουβό κινηματογράφο όσο και στον ομιλούντα, συνεργαζόμενος με σπουδαίους σκηνοθέτες όπως ο Χάουαρντ Χοκς και Άλφρεντ Χίτσκοκ. Μερικές από τις πιο γνωστές ταινίες που συμμετείχε είναι το "Μαρόκο" (1930), το "Σαγκάη Εξπρές" (1932), το "Όσα Παίρνει ο Άνεμος" (1939) , το "Απ' όταν έφυγες" (1944) και το "Υπόθεση Παραντάιν" (1947).

Μεταξύ των δεκαετιών 1940 και 1950, σκηνοθέτησε και δύο (τις μοναδικές του) ταινίες, μαζί με τον Μπεν Χεκτ, το "Angels Over Broadway" (1940) και το "Actor's and Sin" (1952). Το 1933, έλαβε κι ένα Όσκαρ Καλύτερης Φωτογραφίας, για τη δουλειά του στην ταινία "Σαγκάη Εξπρές", ενώ υπήρξε άλλες τρεις φορές υποψήφιος: για το "Μαρόκο", το "Απ' όταν έφυγες" (μαζί με τον Στάνλι Κορτέζ) και το "The Big Fisherman" (1960).
Κίτρινο Σπίτι

Το Κίτρινο Σπίτι (), που εναλλακτικά ονομάζεται Η Οδός (ολλανδικά: De straat), είναι μια ελαιογραφία του 1888 του μετα-ιμπρεσιονιστή Ολλανδού ζωγράφου του 19ου αιώνα Βίνσεντ βαν Γκογκ.

Αυτός ο τίτλος αναφέρεται στην δεξιά πτέρυγα του κτιρίου 2 στην πλατεία Λαμαρτέν της Αρλ στη Γαλλία, δηλαδή στο σπίτι όπου ο Βίνσεντ Βαν Γκογκ νοίκιασε τέσσερα δωμάτια την 1η Μαΐου του 1888, δύο μεγάλα στο ισόγειο που θα τον εξυπηρετούσαν σαν ατελιέ και κουζίνα και στον πρώτο όροφο δύο μικρότερα που είχαν θέα στην πλατεία Λαμαρτέν. Το παράθυρο του πρώτου ορόφου κοντά στη γωνία με τα δύο ανοιχτά παντζούρια ήταν του δωματίου του Βαν Γκογκ, όπου ο Πωλ Γκωγκέν έζησε για εννέα εβδομάδες από τα τέλη του Οκτωβρίου του 1888. Πίσω από το επόμενο παράθυρο, με το ένα παντζούρι κλειστό, ήταν το υπνοδωμάτιο του Βαν Γκογκ. Τα δύο μικρά δωμάτια στο πίσω μέρος είχαν ενοικιαστεί από τον Βαν Γκογκ σε μεταγενέστερο χρόνο.

Στη αριστερή πτέρυγα στεγαζόταν ένα παντοπωλείο (γαλλικά: Comestibles, χαραγμένο στην επιγραφή πάνω από την φίρμα).

Το κτίριο είχε υποστεί διάφορες εργασίες ανακατασκευής, πριν υποστεί σοβαρές ζημιές σε μια επιδρομή βομβαρδισμού από τους Συμμάχους στις 25 Ιουνίου 1944 και αργότερα κατεδαφίστηκε.

Ο Βαν Γκογκ ανέφερε ότι το εστιατόριο όπου συνήθιζε να τρώει, ήταν στο βαμμένο ροζ κτίριο κοντά στο αριστερό άκρο του πίνακα (28, πλατεία Λαμαρτέν). Το διεύθυνε η Χήρα "Venissac", η οποία ήταν επίσης η σπιτονοικοκυρά του Βαν Γκογκ και στην ανήκαν αρκετά από τα άλλα κτίρια που απεικονίζονται.

Στη δεξιά πλευρά του "Κίτρινου Σπιτιού", η λεωφόρος "Montmajour" επεκτεινόταν κατά μήκος των δύο σιδηροδρομικών γεφυρών. Η πρώτη γραμμή, με ένα τρένο μόλις να έχει περάσει, εξυπηρετούσε την τοπική σύνδεση με το Λούνελ, που βρίσκεται στην απέναντι (δηλαδή, στην δεξιά) όχθη του ποταμού Ροδανού. Η άλλη γραμμή ήταν ιδιοκτησία της P.-L.-M. Εταιρείας Σιδηροδρόμων ("Παρίσι Λυών Μεσόγειος")

Σε πρώτο πλάνο προς τα αριστερά, υπάρχει μια ένδειξη της γωνίας του πεζόδρομο που περιέβαλλε έναν από τους δημόσιους κήπους της πλατείας Λαμαρτέν. Η τάφρος που υπήρχε από τα αριστερά προς τις γέφυρες, μέχρι τη λεωφόρο "Montmajour", εξυπηρετούσε τον αγωγό του φυσικού αερίου, ο οποίος επέτρεπε λίγο αργότερα στον Βαν Γκογκ να έχει φως από φωταέριο εγκατεστημένο στο ατελιέ του.
Κεντάκι Κόλονελς

Οι Κεντάκι Κόλονελς (αγγλικά: "Kentucky Colonels") ήταν επαγγελματική ομάδα καλαθοσφαίρισης, μέλος του ABA όπου μετείχε και στα 9 πρωταθλήματα ABA. Η ονομασία προήλθε από τους ιστορικούς συνταγματάρχες του Κεντάκι. Οι Κεντάκι Κόλονελς κέρδισαν τα περισσότερα παιχνίδια και είχε το υψηλότερο ποσοστό σε νίκες, κάθε άλλης ομάδας στην ιστορία του πρωταθλήματος. Παρ' όλ' αυτά, η ομάδα δεν ενταάχθηκε στο ΝΒΑ κατά τη συγχώνευση ΑΒΑ–ΝΒΑ του 1976. Το Louisville Convention Center (γνωστό εν συνεχεία ως Gardens) ήταν η αρχική έδρα της ομάδας για τις τρεις πρώτες περιόδους, πριν από τη μεταφορά προς το Freedom Hall για τις υπόλοιπες περιόδους, ξεκινώντας με την περίοδο 1970–71.

Οι Κεντάκι Κόλονελς ήταν μόνο μία από τις δύο ομάδες του ΑΒΑ, μαζί με τους Ιντιάνα Πέισερς, που πήραν μέρος σε όλες τις περιόδους του πρωταθλήματος, χωρίς μετεγκατάσταση ή μετονομασία. Η ομάδα ήταν επίσης η μόνη μεγάλη δικαιόχρηση πρωταθλημάτων στο Κεντάκι, δεδομένου ότι οι Λούισβιλ Μπρέκενριτζις (Louisville Breckenridges) αποχώρησαν από το NFL το 1923.
Νορβηγική Ομοσπονδία Επιτραπέζιας Αντισφαίρισης

Η Νορβηγική Ομοσπονδία Επιτραπέζιας Αντισφαίρισης (νορβηγικά: "Norges Bordtennisforbund", NBTF) είναι ο εθνικός οργανισμός που διατηρεί την εποπτεία του αθλήματος της επιτραπέζιας αντισφαίρισης στη Νορβηγία. Ιδρύθηκε αρχικά το 1920 και επανιδρύθηκε μετά τον Δεύτερο Παγκόσμιο Πόλεμο στις 23 Μαρτίου του 1946. Είναι μέλος της Διεθνής Ομοσπονδίας Επιτραπέζιας Αντισφαίρισης (ITTF) και της Ευρωπαϊκής Ομοσπονδίας Επιτραπέζιας Αντισφαίρισης (ETTU). Διοργανώνει εθνικές διοργανώσεις ανδρών, γυναικών και νέων. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Νορβηγίας. Η έδρα της βρίσκεται στο Όσλο και ο πρόεδρός της από το 2015 είναι ο Έρικ Λίντχολμ.
Έμιλι Γουάτσον

Η Έμιλι Γουάτσον (Emily Margaret Watson, 14 Ιανουαρίου 1967) είναι Αγγλίδα ηθοποιός. Ήταν υποψήφια για Όσκαρ Α' Γυναικείου Ρόλου για τον ρόλο της ως Μπες ΜακΝιλ στην ταινία του Λαρς Βον Τρίερ "Δαμάζοντας τα κύματα" (1996) και για τον ρόλο της ως Ζακλίν ντυ Πρε στην ταινία Χίλαρυ και Τζάκι (1998), κερδίζοντας το Βραβείο BIFA για την δεύτερη. Κέρδισε το BAFTA Α' Γυναικείου Ρόλου για τον ρόλο της ως Janet Leach στην σειρά του 2011 "Appropriate Adult" η οποία προβλήθηκε στο ITV.

Η Γουάτσον ξεκίνησε την καριέρα της από το θέατρο και το 1992 έγινε μέλος της Royal Shakespeare Company. Πρωταγωνίστησε το 2002 στις παραγωγές της Donmar Warehouse "Twelfth Night" και "Uncle Vanya", και ήταν υποψήφια για το Βραβείο Ολίβιε Α' Γυναικείου Ρόλου για την δεύτερη ταινία. Στις άλλες ταινίες της συμπεριλαμβάνονται οι "The Boxer" (1997), "Angela's Ashes" (1999), "Gosford Park" (2001), "Punch-Drunk Love" (2002), "Red Dragon" (2002), "The Life and Death of Peter Sellers"(2004), "Corpse Bride" (2005), "Miss Potter" (2006), "Synecdoche, New York" (2008), "Oranges and Sunshine" (2010), "War Horse" (2011), "The Theory of Everything" (2014) και "Kingsman: The Golden Circle" (2017).
Selznick International Pictures

Η Selznick International Pictures ήταν αμερικανική κινηματογραφική εταιρεία, που δημιουργήθηκε το 1935 από τον Ντέιβιντ Ο. Σέλζνικ και διαλύθηκε το 1943. Μέσα στη βραχύβια δράση της, κατάφερε να βγάλει μερικές βραβευμένες και αξιομνημόνευτες ταινίες. Κέρδισε δύο φορές το Όσκαρ Καλύτερης Ταινίας, με το "Όσα παίρνει ο άνεμος" (1939) και το "Ρεβέκκα" (1940), ενώ άλλες τρεις ταινίες της υπήρξαν προτεινόμενες για το εν λόγω Όσκαρ: "Ένα αστέρι γεννιέται" (1937), "Απ' όταν έφυγες" (1944) και το "Νύχτα Αγωνίας" (1945).
Χίλαρι Σέιντ Τζορτζ Σόντερς

Ο Χίλαρι Σέιντ Τζορτζ Σόντερς, MC (αγγλικά: "Hilary Saint George Saunders", 14 Ιανουαρίου 1898 - 16 Δεκεμβρίου 1951) ήταν Βρετανός συγγραφέας και στρατιωτικός. Κατά τη διάρκεια του Πρώτου Παγκοσμίου Πολέμου, συμμετείχε στην Ουαλική Φρουρά και υπηρέτησε στο 1o Τάγμα, στο Δυτικό Μέτωπο. Στις 6 Νοεμβρίου του 1918, τιμήθηκε με το "Military Cross". Μετά τη στρατιωτική του θητεία, ξεκίνησε να γράφει βιβλία, ως επί το πλείστον, μαζί με τον με τον Τζον Πάλμερ. Μερικά από τα πιο γνωστά του βιβλία ήταν το "The House of Dr. Edwardes" (1927) και το "The Left Handshake" (1948).
Ντζόμπε

Ντζόμπε "(Njombe)", είναι μια πόλη στη νότια Τανζανία. Είναι η περιφερειακή πρωτεύουσα στην Περιοχή Ντζόμπε "(Njombe Region)" καθώς και η επαρχιακή έδρα της Αγροτικής Περιοχής Ντζόμπε "(Njombe Rural District)" και της Αστικής Περιοχής Ντζόμπε "(Njombe Urban District)". Βρίσκεται σε υψόμετρο σχεδόν 2.000 μέτρων, στην ανατολική άκρη της Έκτασης Κιπενγκέρε "(Kipengere Range)" και έχει την φήμη ότι είναι μια κρύα πόλη.
Μπεν Χεκτ

Ο Μπεν Χεκτ (αγγλικά: "Ben Hecht" [ /ˈhɛkt/, 28 Φεβρουαρίου 1894 - 18 Απριλίου 1964) ήταν Αμερικανός σεναριογράφος, σκηνοθέτης, παραγωγός, δραματουργός, δημοσιογράφος και μυθιστοριογράφος. Κατά τη διάρκεια της καριέρα του, έγραψε περί τα 35 βιβλία και μερικά από τα πιο διασκεδαστικά σενάρια και θεατρικά στις ΗΠΑ. Συμμετείχε σε πολλές ταινίες είτε μόνος είτε σε συνεργασία, οι οποίες φτάνουν τις 70, και έλαβε βραβεία και υποψηφιότητες για αυτές.

Σε ηλικία 16 ετών, πήγε στο Σικάγο και άρχισε να γράφει για το οποιοδήποτε θέμα. Ενώ, τέλη του 1910 και αρχές του 1920, είχε γίνει ήδη ένας δημοφιλής δημοσιογράφος και μία λογοτεχνική φιγούρα. Στη δεκαετία του 1920, συνέγραψε με τον Τσαρλς ΜακΆρθουρ, το "The Front Page", το οποίο έγινε μεγάλη επιτυχία στο Μπρόντγουεϊ. Το "Dictionary of Literary Biography - American Screenwriters", τον αποκάλεσε έναν από τους σπουδαιότερους σεναριογράφους του κινηματογράφου. Ο Χεκτ, έχει υπάρξει πέντε φορές υποψήφιος για Όσκαρ Καλύτερου Σεναρίου, κερδίζοντάς το δύο φορές, μία για το "Underworld" (1927) και μία για το "The Scoundrel" (1935). Το πρώτο του το πήρε στην πρώτη τελετή Όσκαρ, κι έτσι έγινε γρήγορα ο πιο ακριβοπληρωμένος σεναριογράφος στο Χόλιγουντ, εκείνη την εποχή.

Λίγο πριν το Ολοκαύτωμα, έγινε δραστήριος Σιωνιστής, γράφοντας αρκετά σενάρια για την κατάσταση, που βίωναν οι Εβραίοι στην Ευρώπη. Κατά τις τελευταίες δεκαετίες της καριέρας του, ξεκίνησε να γράφει ανώνυμα, για να αποφύγει το μποϊκοτάρισμα της δουλειάς του, από τους Βρετανούς, καθώς είχε αρχίσει να υποστηρίζει παραστρατιωτικές οργανώσεις, οι οποίες μάχονταν τα βρετανικά στρατεύματα στην Παλαιστίνη. Μάλιστα, ένα πλοίο που μετέφερε προμήθειες στην Παλαιστίνη, πήρε το όνομά του: "S. S. Ben Hecht". 19 χρόνια μετά τον θάνατό του, μπήκε στο American Theater Hall of Fame.
Ιγκουατσανύα

Η Ιγκουατσανύα (Αγγλικά και Σουαχίλι: "Igwachanya"), είναι Aγροτικό Τμήμα στην Περιοχή Ουανγκινγκ'όμπε ("Wanging'ombe District"), της Περιφέρειας Ντζόμπε "(Njombe Region)" στην Τανζανία.

Το Αγροτικό Τμήμα, είναι η διοικητική έδρα της Επαρχίας Ουανγκινγκ'όμπε ("Wanging'ombe").

Κατά την απογραφή του 2012, ο πληθυσμός στο Αγροτικό Τμήμα Ιγκουατσανύα ("Igwachanya") ήταν 12.067 άτομα.
Κοβάτσεβο

Το Κοβάτσεβο (Αγγλικά: "Kovachevo" και Βουλγαρικά: Кова̀чево), είναι ένα χωριό στο δήμο του Σαντάνσκι "(Sandanski)", στην Επαρχία Μπλαγκόεβγκραντ "(Blagoevgrad Province)" της Βουλγαρίας.
Ιουάουα

Η Ιουάουα "(Iwawa)", είναι πόλη και Μεικτό Τμήμα στην Περιοχή Μακέτε "(Makete District)", της Περιφέρειας Ντζόμπε "(Njombe Region)" στην Τανζανία.

Η πόλη είναι η διοικητική έδρα της Επαρχίας Μακέτε "(Makete District)".

Κατά την απογραφή του 2002, ο πληθυσμός στην Ιουάουα "(Iwawa)" ήταν 12.108 άτομα, ενώ, κατά την απογραφή του 2012, ο πληθυσμός ανερχόταν στους 10.176 κατοίκους.
Επιχείρηση Αδιανόητη

μικρογραφία|368x368εσ|Η τοποθεσία των στρατευμάτων στο τέλος του Β' ΠΠ.
Επιχείρηση Αδιανόητη ήταν μια κωδική ονομασία των δύο σχετικών προγραμμάτων της σύγκρουσης μεταξύ των Δυτικών Συμμάχων και της Σοβιετικής ένωσης. Και τα δύο σχέδια είχαν παραγγελθεί από τον Βρετανό πρωθυπουργό Ουίνστον Τσώρτσιλ το 1945 και είχαν σχεδιαστεί από τις Ένοπλες Δυνάμεις της Βρετανίας στο τέλος του Β΄ Παγκοσμίου Πολέμου.

Το πρώτο σχέδιο είχε ως αντικειμενικό σκοπό μια αιφνίδια επίθεση στα Σοβιετικά στρατεύματα της Γερμανίας προκειμένου να "επιβληθεί η απόφαση των Συμμάχων στους Ρώσους" όπου απόφαση νοούνταν η επιβολή της Συνθήκης της Γιάλτας για την Πολωνία. Αφού οι πιθανότητες να γίνει σωστά η επιχείρηση κρίθηκαν μηδαμινές, το σχέδιο εγκαταλείφθηκε και η κωδική ονομασία πέρασε σε ένα άλλο, αμυντικού χαρακτήρα. 

Αυτή η επιχείρηση θεωρήθηκε από τα πρώτα σχέδια έκτακτου χαρακτήρα του Ψυχρού Πολέμου. Και τα δύο σχέδια θεωρούνταν άκρως απόρρητα μέχρι που έγιναν δημόσια το 1998.
Automeccanica

Η Αutomeccanica ("Αυτομηχανική" στα ιταλικά) ήταν ελληνική εταιρεία παραγωγής αυτοκινήτων. Ιδρύθηκε το 1979 και ήταν μία από τις εταιρείες που παρήγαγαν αυτοκίνητα του "επιβατηγού-βοηθητικού" τύπου, ο οποίος ήταν δημοφιλής στην Ελλάδα, για λόγους φορολογικής κατηγοριοποίησης. Οι ιδρυτές της ήταν πρώην στελέχη της "Αυτοκινητοβιομηχανίας Ελλάδος", μια εταιρεία που ιδρύθηκε το 1975 και παρήγαγε, επίσης, οχήματα αυτού του τύπου - που ήταν βασισμένα στα μοντέλα της ιταλικής Fissore που με την σειρά τους, βασίζονταν στα μοντέλα της Fiat, καθώς και άλλων μοντέλων FIAT και παραλλαγών. Η Automeccanica ακολούθησε ένα διαφορετικό μονοπάτι και χρησιμοποίησε ως βάση σχεδιασμού, τα μοντέλα της "Zebra", ενός επιβατηγού-βοηθητικού αυτοκινήτου, βασισμένο στο "Daihatsu Charade", ενώ ανέλαβε επίσης και τη συναρμολόγηση του ίδιου του Charade. Το 1985, μετά την αλλαγή του νόμου για τα αυτοκίνητα τύπου "Zebra", η Automeccanica σταμάτησε την παραγωγή αυτοκινήτων (μετά από την κατασκευή 2.000 μοντέλων) και άρχισε, με άδεια παραγωγής, την εισαγωγή του Σοβιετικού Lada Niva, ενώ ανέπτυξε την δικιά της cabrio έκδοση του αυτοκινήτου. Το 1988 απέκτησε το πρώην εργοστάσιο του "πατέρα" της, της "Αυτοκινητοβιομηχανίας Ελλάδος" και το εργοστάσιο στη Θήβα. Η Automeccanica σταμάτησε τις δραστηριότητες της το 1995.
Λουντέουα

Η Λουντέουα ή Ρουντέουα (αγγλικά / σουαχίλι: "Ludewa" ή "Rudewa"), είναι πόλη και Μεικτό Τμήμα στην Περιοχή Λουντέουα "(Ludewa District)", της Περιφέρειας Ντζόμπε ("Njombe Region") στην Τανζανία.

Η πόλη είναι η διοικητική έδρα της Επαρχίας Λουντέουα "(Ludewa District)".

Κατά την απογραφή του 2002, ο πληθυσμός στη Λουντέουα "(Ludewa") ήταν 8.747 άτομα, ενώ, κατά την απογραφή του 2012, ο πληθυσμός της ανερχόταν στους 10.115 κατοίκους.
Κονίνγκο

Οι Κονίνγκο "(Koningo)", είναι μια εξαφανισμένη εθνοτική και γλωσσική ομάδα της Τανζανίας, η οποία ζούσε στις πλαγιές του Όρους Μέρου "(Mount Meru)", στην Περιφέρεια Αρούσα "(Arusha Region)" της Τανζανίας.

Είχαν περιγραφεί ως κοινωνία κυνηγών-συλλεκτών η οποία στα μέσα του 17ου αιώνα, προϋπήρχε των Ουαμέρου "(Wameru)".
The House of Dr. Edwardes

Το The House of Dr. Edwardes είναι ψυχολογικό - θρίλερ μυθιστόρημα των Τζον Πάλμερ και Χίλαρι Σέιντ Τζορτζ Σόντερς, το οποίο κυκλοφόρησε το 1927. Οι συγγραφείς το υπέγραψαν υπό το ψευδώνυμο "Francis Beeding". Η πλοκή του μυθιστορήματος, αφορά μία ψυχιατρική κλινική, η οποία περιμένει έναν καινούριο ιατρό, αλλά αλλά, όπως όλα δείχνουν, δεν είναι αυτός που υποστηρίζει ότι είναι. Το μυθιστόρημα έγινε ευρέως γνωστό, όταν οι Άνγκους ΜακΦέιλ και Μπεν Χεκτ το διασκεύασαν, για την ταινία του Άλφρεντ Χίτσκοκ, "Νύχτα Αγωνίας" (1945).
United Center

Το United Center είναι κλειστό γήπεδο άθλησης που βρίσκεται στη συνοικία Νίαρ Γουεστ Σάιντ του Σικάγο στο Ιλλινόις των ΗΠΑ. Το United Center αποτελεί έδρα της ομάδας καλαθοσφαίρισης των Σικάγο Μπουλς (ΝΒΑ) και της ομάδας χόκεϊ επί πάγου των Σικάγο Μπλάκχοκς (NHL). Το γήπεδο πήρε την ονομασία του από την εταιρική χορηγό της πόλης, τη United Airlines.

Το σχέδιο για την κατασκευή του γηπέδου δημιουργήθηκε από τον τότε ιδιοκτήτη των Μπλάκχοκς, Μπιλ Γουάιρτζ και τον αντίστοιχο ιδιοκτήτη των Μπουλς, Τζέρι Ρέινσντορφ. Προκάτοχός του United Center ήταν το Στάδιο Σικάγο, το αρχικό «Madhouse on Madison», το οποίο κατεδαφίστηκε στις 18 Αυγούστου του 1994. Η πρώτη εκδήλωση στο United Center ήταν το WWF SummerSlam (1994).

Η ανατολική πλευρά του γηπέδου διαθέτει αγάλματα του Μάικλ Τζόρνταν (γνωστό ως «The Spirit»), του Μπόμπι Χαλ και του Σταν Μικίτα, ενώ ένα άγαλμα των Μπλάκχοκς βρίσκεται στα βόρεια της Madison Street, όπου βρίσκεται το Στάδιο Σικάγο.
Απόστολος Κλειδωνάρης

Ο Απόστολος Κλειδωνάρης (1894-1946) ήταν ανώτατο στέλεχος του ΚΚΕ και βουλευτής το 1932 με το Ενιαίο Μέτωπο Εργατών - Αγροτών. Απέδρασε από τις φυλακές της Αίγινας το 1934 και διέφυγε στη Σοβιετική Ένωση, όπου και έζησε το υπόλοιπο της ζωής του.
Reservoir Dogs

Το Reservoir Dogs είναι αμερικανική ταινία "εγκλήματος" (heist), ανεξάρτητης παραγωγής, του 1992 σε σενάριο και σκηνοθεσία του Κουέντιν Ταραντίνο.
Είναι η πρώτη ταινία του σκηνοθέτη.
Δρόμος με Κυπαρίσσι και Αστέρι

Ο πίνακας Δρόμος με Κυπαρίσσι και Αστέρι (ολλανδικά: Cypres bij sterrennacht), που είναι επίσης γνωστός με το όνομα Επαρχιακός Δρόμος στην Προβηγκία τη Νύχτα, είναι μια ελαιογραφία του 1890 του Ολλανδού μετα-ιμπρεσιονιστή ζωγράφου Βίνσεντ βαν Γκογκ. Είναι ο τελευταίος πίνακας που έκανε στο Saint-Rémy-de-Provence, στη Γαλλία.
Ο πίνακας είναι μέρος μιας μεγάλης συλλογής έργων του Βαν Γκογκ του Μουσείου "Kröller-Müller Museum", που βρίσκεται στο Hoge Veluwe National Park στο Οτέρλο στην Ολλανδία.
Γιαν φαν Μπούκεν

Ο Γιαν φαν Μπούκεν (φλαμανδικά: Jan van Buken ή Jan van Beucken (10 Μαρτίου 1635 – 6 Φεβρουαρίου 1690) ήταν Φλαμανδός ζωγράφος, γνωστός κυρίως για τις ρωπογραφίες και τις νεκρές φύσεις του.
Memento

Το Memento είναι αμερικανική νεο-νουάρ ταινία του 2000, σε σκηνοθεσία και σενάριο του Κρίστοφερ Νόλαν. Βασίζεται στο "Memento Mori" του Τζόναθαν Νόλαν, αδερφού του σκηνοθέτη.

Η ταινία έλαβε υποψηφιότητα για Όσκαρ Καλύτερου Πρωτότυπου Σεναρίου και μοντάζ στα 74α Βραβεία Όσκαρ.
Φινλανδική Ποδοσφαιρική Ομοσπονδία

Η Φινλανδική Ποδοσφαιρική Ομοσπονδία (φινλανδικά: "Suomen Palloliitto", SPL, σουηδικά: "Finlands Bollförbund") είναι το όργανο διοίκησης του ποδοσφαίρου στη Φινλανδία. Εδρεύει στο Ελσίνκι και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Φινλανδίας.
Σουσάνα Ντίαθ

Η Σουσάνα Ντίαθ Πατσέκο (Susana Díaz Pacheco) είναι Ισπανίδα πολιτικός μέλος του Ισπανικού Σοσιαλιστικού Εργατικού Κόμματος και τέως πρόεδρος της Ανδαλουσίας μεταξύ 2013 και 2019.
Χανκ Σέρμαν

Ο Χανκ Σέρμαν ("πραγ. όνομα "René Krolmark"", 11 Ιουλίου 1958) είναι Δανός κιθαρίστας της heavy metal μουσικής, γνωστός ως ιδρυτικό μέλος του συγκροτήματος Mercyful Fate.
Κρινοειδή

Τα Κρινοειδή (Crinoidea) είναι ομοταξία εχινόδερμων. Τα κρινοειδή τα οποία στην ενήλικη ζωή τους ζουν προσκολλημένα στον πυθμένα μέσω μίσχου είναι γνωστά ως θαλάσσιοι κρίνοι. Έχουν εντοπιστεί μέχρι σε βάθος 9.000 μέτρων. Τα κρινοειδή χαρακτηρίζονται από ένα στόμα στην πάνω επιφάνεια το οποίο περιβάλλεται από βράγχιονες που χρησιμοποιούνται για τη σίτιση. Το στομάχι του έχει σχήμα U και ο πρωκτός τους βρίσκεται δίπλα στο στόμα. Αν και διαθέτουν την χαρακτηριστική πεντακτινική συμμετρία των εχινόδερμων, τα περισσότερα κρινοειδή διαθέτουν περισσότερους βραγχίονες. Ο μίσχος μπορεί να αποκολληθεί και το ζώο να κολυμπά ελεύθερο. Σήμερα υπάρχουν περίπου 600 είδη κρινοειδών, αλλά ήταν πολύ πιο άφθονα και ποικίλα στο παρελθόν.
Χαλ Σ. Κερν

Ο Χαλ Σ. Κερν (αγγλικά: "Hal C. Kern", 14 Ιουλίου 1894 - 24 Φεβρουαρίου 1985) ήταν Αμερικανός μοντέρ. Ο Κερν έχει υπάρξει τρεις φορές υποψήφιος για Όσκαρ Καλύτερου Μοντάζ, καταφέρνοντας να το κερδίσει μία φορά, με τη δουλειά του στο έργο "Όσα παίρνει ο άνεμος" (1939). Οι άλλες δύο φορές ήταν με την ταινία "Ρεβέκκα" (1940) και με το "Απ' όταν έφυγες" (1944). Είναι αδελφός, του επίσης, βραβευμένου με Όσκαρ, μοντέρ, Ρόμπερτ Τζ. Κερν.

Η καριέρα του ξεκίνησε το 1915, κάνοντας μοντάζ σε ταινίες μικρού μήκους. Την ίδια δεκαετία, είχε ένα ατύχημα, όταν καθώς έκανε το μοντάζ της ταινίας "Civilization" (1916), έπιασε φωτιά το στούντιο και καταστράφηκε ολοσχερώς. Έτσι αναγκάστηκε να μετακομίσει στη Κάλβερ Σίτι, όπου εκεί ξεκίνησε να εργάζεται για τον Τζόζεφ Μ. Σκενκ. Μετά τον καιρό απέκτησε φήμη, ως ένας ανερχόμενος μοντέρ, κι έτσι έπιασε δουλειά στην MGM, όπου και πέρασε όλη του την καριέρα.
Το κοινόβιο

Το κοινόβιο είναι δανέζικη ταινία του 2016 σε σκηνοθεσία του Τόμας Βίντερμπεργκ και σε σενάριο του σκηνοθέτη και του Τομπίας Λίντχολμ.
Λούκας ντε Χέιρε

Ο Λούκας ντε Χέιρε (φλαμανδικά: Lucas de Heere (1534 – 29 Αυγούστου 1584) ήταν Φλαμανδός ζωγράφος προσωπογραφιών, ποιητής και συγγραφέας.

Ο ντε Χέιρε γεννήθηκε στη Γάνδη και ήταν προτεστάντης. Αναγκάστηκε να διαφύγει από την πόλη, όταν εκδηλώθηκε η ολλανδική στάση κατά του Φιλίππου Β΄ της Ισπανίας, ο οποίος προσπάθησε να καταστείλει τον προτεσταντισμό. Ο ντε Χέιρε κατέφυγε στην Αγγλία, όπου έγινε "πρεσβύτερος" στην "Nederlandse Kerk Londen" (ολλανδική εκκλησία των αδελφών του Ώστιν (Austin Friars) στο Λονδίνο). Ύστερα από την ειρήνη της Γάνδης το 1576, μπόρεσε να επιστρέψει στη γενέτειρά του, αν και μόνον για μικρό διαστημα: Αναγκάστηκε να ξαναφύγει το 1584, όταν η Γάνδη παραδόθηκε στις δυνάμεις των Ισπανών Αψβούργων.

Κατά τη σταδιοδρομία του υπήρξε πολύ δημοφιλής και έγινε εξαιρετικά πλούσιος. Το πορτρέτο της Κάθριν του Μπεραίν (Katheryn of Berain, ουαλ. "Catrin o Ferain" ή "Mam Cymru" (=μητέρα της Ουαλίας)) σήμερα βρίσκεται στο Εθνικό Μουσείο του Κάρντιφ. Ζωγράφισε, επίσης, την κεφαλή του Φιλίππου Β΄ το 1553, όπως τεκμηριώνεται από επιστολή του Καρδιναλίου Γκρανβέλ. Κατά πάσα πιθανότητα είναι το πορτρέτο που σήμερα αποτελεί τμήμα της συλλογής του Μουσείου Πράδο στη Μαδρίτη.

Στην Αγγλία εκπαίδευσε άλλους νεαρούς Ολλανδούς, όπως οι Τζων ντε Κριτζ και, πιθανόν, ο Μάρκους Χέιρερτς ο νεότερος. Πιθανότατα, επίσης, εκπαίδευσε τον Άγγλο Ρόμπερτ Πικ τον πρεσβύτερο (Robert Peake the Elder).
Ισάβενα

μικρογραφία|389x389εσ|Η λεκάνη απορροής του Ισάβενα και τα κέντρα και οι δήμοι που καλύπτει.
Ο Ισάβενα ("Isábena") είναι ένα ποτάμι της Ισπανίας και κύριος παραπόταμος του Έσερα (ο οποίος με τη σειρά του αποτελεί παραπόταμο του Σίνκα και του Έβρου).